3.  การประกอบธุรกิจของแต่ละผลิตภัณฑ์

ผลิตภัณฑ์ยางรถยนต์ และยางเครื่องบิน ของบริษัทฯเป็นผลิตภัณฑ์ที่มีคุณภาพสูง ได้มาตราฐานสากล
สามารถตอบสนองความต้องการของผู้บริโภคทุกระดับ
จากการที่บริษัทฯได้รับการถ่ายทอดเทคโนโลยีจากบริษัท กู๊ดเยียร์ ไทร์แอนด์รับเบอร์ จำกัด
ประเทศสหรัฐอเมริกา ทั้งจากศูนย์เทคนิคที่ประเทศ ลักเซมเบอร์ก และศูนย์เทคนิคที่เมืองเอครอน
มลรัฐโอไฮโอ ประเทศสหรัฐอเมริการ ทำให้บริษัทฯมีการพัฒนาผลิตภัณฑ์อย่างต่อเนื่อง
ทั้งในด้านคุณภาพ รูปลักษณ์ และเทคโนโลยีใหม่ ๆ
เพื่อสร้างความมั่นใจให้แก่ผู้ขับขี่รถยนต์ว่าได้ใช้ยางรถยนต์ที่มีคุณภาพสูงและให้ความปลอดภัยยามขับขี่
ตลอดจนความทนทานในการใช้งาน
ดังจะเห็นได้ว่าผลิตภัณฑ์ของบริษัทฯเป็นที่ยอมรับทั้งตลาดภายในประเทศและต่างประเทศอย่างดีเสมอมา

3.1 ลักษณะผลิตภัณฑ์

 ผลิตภัณฑ์หลักของบริษัทแบ่งออกเป็น 2 กลุ่มหลัก ดังนี้

 3.1.1 ผลิตภัณฑ์ยางรถยนต์

  บริษัทฯตระหนักดีว่า
  ความต้องการในการใช้ยางรถยนต์ของผู้บริโภคมีการเปลี่ยนแปลงอยู่ตลอดเวลา
  ทั้งนี้เป็นผลมาจากรถยนต์รุ่นใหม่ ๆ ที่บริษัทรถยนต์นำเสนอสู่ตลาดออกมาอย่างต่อเนื่อง
  เป็นการเสนอรถยนต์ในรูปแบบใหม่ เจาะจงลูกค้ามากขึ้น เช่น รถ MPV รถ SUV รถ CITY
  CAR ขนาดเล็ก ซึ่งเป็นผลให้ความต้องการใช้ยางรถยนต์ต้องหลากหลายมากขึ้น
  เพื่อให้ทันต่อการเปลี่ยนแปลงของตลาด บริษัทฯได้กำหนดความสำคัญในการดำเนินการเป็น 3
  ขั้นตอน คือ

  1) การวิจัยความต้องการของผู้บริโภคอย่างต่อเนื่อง
  โดยมุ่งหวังที่จะเข้าใจความต้องการของผู้บริโภคอย่างแท้จริงและทันต่อตลาด

  2) พัฒนาสินค้าและนำเสนอสินค้าตามความต้องการนั้น ๆ

  3) พัฒนาบุคคลากรเพื่อเพิ่มศักยภาพของพนักงาน
  ในการสร้างผลิตภัณฑ์ตามความหลากหลายและเทคโนโลยีที่เปลี่ยนแปลงไป

ผลิตภัณฑ์ยางรถยนต์ ของบริษัทมีดังนี้

- ยางรถยนต์ รุ่น Eagle F1 GSD3 ยางรถสปอร์ตสมรรถนะสูงที่ให้ความมั่นใจสูงสุดแก่ผู้ขับขี่

- ยางรถยนต์ รุ่น Eagle NCT5 และ รุ่น Ducaro GA ยางรถยนต์ที่ผู้ใช้รถยนต์ชั้นนำให้ความ

เชื่อมั่นในสมรรถนะ และรูปแบบที่ทันสมัย ใช้กับรถยนต์ชั้นนำทุกระดับ

- ยางรถยนต์ รุ่น Wrangler AT/S, AT/R, MT/R และ FORTERA ยางสำหรับรถยนต์ขับเคลื่อน

สี่ล้อยุคใหม่

- ยางรถยนต์ รุ่น Wrangler D Mark และ D Sport ยางที่มีความทนทานเป็นพิเศษ
เหมาะสำหรับ

รถกระบะทุกประเภท

3.1.2 ผลิตภัณฑ์ยางเครื่องบิน

  บริษัทฯ มีความภูมิใจที่โรงงานกู๊ดเยียร์ในประเทศไทย เป็น 1 ใน 3
  โรงงานของกู๊ดเยียร์ทั่วโลก
  ที่มีศักยภาพสูงจนได้รับความไว้วางใจให้เป็นโรงงานผลิตยางเครื่องบินกู๊ดเยียร์
  บริษัทฯเริ่มผลิตยางเครื่องบิน ทั้งยางใหม่ และยางหล่อดอก ตั้งแต่ปี พ.ศ. 2515
  ตลอดระยะเวลากว่า 30 ปีที่ยางเครื่องบินของบริษัท
  ได้สร้างความเชื่อมั่นให้แก่ลูกค้าเพิ่มมากขึ้นตามลำดับ
  บริษัทฯมีโรงหล่อดอกยางเครื่องบินที่มีเทคโนโลยีสูง
  ควบคุมการปฏิบัติงานทุกขั้นตอนด้วยเครื่องมือและระบบการตรวจสอบคุณภาพตามมาตรฐานที่กำหนดโดยบริษัทแม่ที่ประเทศสหรัฐอเมริกา
  โครงยางเครื่องบินทุกเส้นที่ส่งเข้าโรงงานจะต้องผ่านการตรวจสอบโครงสร้างด้วยเครื่องเชียโลกราฟและกระบวนการตรวจสอบคุณภาพโดยฝ่ายเทคนิคด้านยางเครื่องบิน
  เพื่อยืนยันในคุณภาพและความปลอดภัยของยางเครื่องบินหล่อดอกทุกเส้น

  ปัจจุบันสายการบินแห่งชาติและสายการบินภายในประเทศเกือบทุกสายการบินในภาคพื้นเอเชีย
  แปซิฟิค ได้ให้ความไว้วางใจใช้ยางล้อเครื่องบินของบริษัทฯ นอกจากนี้
  บริษัทฯยังได้ส่งออกยางเครื่องบินไปยังหลายประเทศในทวีปยุโรป และทวีปสหรัฐอเมริกา
  เป็นจำนวนที่เพิ่มมากขึ้นทุกปี
  บริษัทฯมีความภูมิใจที่ผลิตภัณฑ์ทุกชนิดจากโรงงานกู๊ดเยียร์ในประเทศไทยได้รับการยอมรับในตลาดสากลที่มีการแข่งขันอย่างสูง

3.2 การตลาดและภาวะการแข่งขัน

3.2.1 ผลิตภัณฑ์ยางรถยนต์

บริษัทแบ่งช่องทางการจำหน่ายยางรถยนต์ของบริษัทฯออกเป็น 3 กลุ่มใหญ่ ๆ ดังนี้

1. ตลาดทดแทน (Replacement Market) คือ ตัวแทนจำหน่ายรายใหญ่และรายย่อยใน ประเทศ

2. โรงงานประกอบรถยนต์ (Original Equipment Market) คือ ผู้ประกอบรถยนต์
ภายในประเทศ

3. ตลาดต่างประเทศ (Export)

ภาพรวมการจำหน่ายผลิตภัณฑ์ยางรถยนต์ของบริษัทฯในปีที่ 2549 เปรียบเทียบกับปี 2548

ปริมาณการขายรวม ลดลงร้อยละ 12.2 และมีมูลค่าการขายลดลงร้อยละ 11.1
โดยเป็นผลจากการจำหน่ายในตลาดทดแทนที่มีปริมาณขายลดลงร้อยละ 29.2
โดยที่มูลค่าการขายปรับตัวลดลงร้อยละ 20.7 ในส่วนของตลาดโรงงานประกอบรถยนต์
ปริมาณขายลดลงร้อยละ 9.3 มูลค่าการขายสูงขึ้นร้อยละ 10.3
ส่วนการส่งออกไปจำหน่ายยังต่างประเทศนั้น มีปริมาณขายเพิ่มขี้นร้อยละ 15.9
การปรับตัวลดลงของปริมาณการขายในประเทศ ทั้งในตลาดทดแทนและตลาดโรงงานประกอบรถยนต์
เป็นผลกระทบจากการชะลอตัวภาคใช้จ่ายของผู้บริโภคและจากการแข่งขันทางการค้าที่รุนแรงขึ้น
รวมทั้งมีสินค้านำเข้ามากขึ้น ส่วนตลาดส่งออกนั้นการปรับตัวสูงขึ้น
เป็นผลมาจากการเปิดตลาดใหม่ของบริษัท เพื่อชดเชยการปรับตัวลดลงของตลาดในประเทศ

ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
โดยบริษัทฯประมาณการณ์ว่าบริษัทฯมีสัดส่วนทางการตลาดอยู่ในอันดับที่ 3 ของตลาดรวมภายใน

ประเทศ

เนื่องจากการชะลอตัวของตลาดในประเทศ
อันเนื่องมาจากสถานการณ์การเปลี่ยนแปลงทางการเมืองของประเทศไทย
ราคาน้ำมันและวัตถุดิบยังคงอยู่ในระดับสูง ซึ่งเป็นผลโดยตรงต่อต้นทุนการผลิต
อีกทั้งมาตรการควบคุมราคาของยางรถยนต์ถึงผู้บริโภค
บริษัทฯจึงได้ปรับเปลี่ยนกลยุทธ์การแข่งขันในปี 2548 ต่อ 2549 ดังนี้

1. บริษัทฯได้ลงทุนปรับปรุงพัฒนาเครื่องจักรให้ทันสมัย
เพื่อเพิ่มประสิทธิภาพและประสิทธิผลในการผลิตสินค้าให้มีคุณภาพ
ตามความต้องการของผู้บริโภคทั้งภายในประเทศและต่างประเทศ

2. ลงทุนในการวิจัยตลาด เพื่อให้ทราบการเปลี่ยนแปลงและความต้องการของผู้บริโภค
เพื่อเป็นข้อมูลในการพัฒนาสินค้าของบริษัทให้ตรงตามความต้องการของตลาดอย่างต่อเนื่อง

3. สร้างความร่วมมือในระดับภูมิภาค เพื่อการเรียนรู้ ถ่ายทอดเทคโนโลยีระหว่างกัน
อันเป็นผลให้การพัฒนาสินค้าและเทคโนโลยีเป็นไปอย่างต่อเนื่องและรวดเร็วทันการเปลี่ยนแปลงของตลาด

4. นำสินค้าจากต่างประเทศเข้ามาเสริมจำหน่ายในประเทศ ในส่วนที่เป็นตลาดเฉพาะ

เช่น ยางขนาด 18, 19, 20 นิ้ว จากทวีปยุโรป

5. ร่วมมือกับผู้แทนจำหน่าย ในการพัฒนาร้านค้า เพื่อเพิ่มศักยภาพในการขายจากแผน

การดำเนินงานข้างต้น บริษัทมั่นใจว่าผู้บริโภคจะได้รับประโยชน์สูงสุด
ทั้งจากการบริการที่มีมาตรฐาน และผลิตภัณฑ์ที่มีคุณภาพ

3.2.2 ผลิตภัณฑ์ยางเครื่องบิน

บริษัทแบ่งช่องทางการจำหน่ายยางเครื่องบินของบริษัทฯออกเป็น 2 กลุ่มใหญ่ ๆ ดังนี้

1. ตลาดในประเทศ ประกอบด้วยสายการบินภายในประเทศ เช่น การบินไทย, แอร์เอเซีย,
ภูเก็ตแอร์, โอเรียนไทย, นกแอร์, พีบีแอร์, แอร์บอร์นซัพพอร์ท เป็นต้น

  2. ตลาดต่างประเทศ (Export) ประกอบด้วยสายการบินที่ให้บริการระหว่างประเทศ

ภาพรวมผลิตภัณฑ์ยางเครื่องบินของบริษัทฯในปี 2549 เปรียบเทียบกับปี 2548
มีปริมาณการขายรวมสูงขึ้นร้อยละ 7.4 และมูลค่าการขายสูงขึ้นร้อยละ 17.2
ปริมาณและมูลค่าการขายในผลิตภัณฑ์ยางเครื่องบินของบริษัทฯนั้นมีอัตราเติบโตต่อเนื่องตลอดมา
โดยตลาดยางเครื่องบินของบริษัทฯมีกลุ่มลูกค้าที่ชัดเจน

3.3 การจัดหาผลิตภัณฑ์

โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ.
2512 ด้วยเครื่องจักรที่ทันสมัยและอุปกรณ์ที่มีประสิทธิภาพสูง
บริษัทฯมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
บริษัทฯจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
การตรวจสอบและการควบคุมการผลิต รวมถึงการตรวจสอบผลิตภัณฑ์ก่อนและหลังการขาย นอกจากนี้
บริษัทฯยังนำระบบการจัดการด้านคุณภาพมาใช้ในกระบวนการผลิต
เพื่อเสริมสร้างจิตสำนึกด้านคุณภาพในหมู่พนักงาน และเป็นการรับรองว่า
ผลิตภัณฑ์ของบริษัทมีคุณภาพในระดับสากล
จากความมุ่งมั่นของบริษัทฯและการร่วมแรงร่วมใจของพนักงานทุกระดับ
ทำให้บริษัทฯได้รับการรับรองระบบการจัดการด้านคุณภาพ QS9000 สำหรับการผลิตยางรถยนต์จาก
Lloyd’s Register Quality Assurance ประเทศออสเตรเลีย เมื่อวันที่ 27 สิงหาคม พ.ศ.
2542 และในปี 2545 บริษัทได้รับการรับรองระบบการจัดการด้านสิ่งแวดล้อม (ISO 14001) จาก
Lloyd’s Register Quality Assurance ประเทศออสเตรเลีย เช่นกัน ในปี 2547
บริษัทฯได้รับการรับรองการจัดการด้านคุณภาพ ISO9001:2000
สำหรับยางเครื่องบินใหม่และยางเครื่องบินหล่อดอก
ปัจจุบันบริษัทฯได้ดำเนินการเปลี่ยนผู้รับรองระบบการจัดการด้านคุณภาพและสิ่งแวดล้อมที่บริษัทฯได้รับจาก
Lloyd’s Register Quality Assurance เป็น NSF International Strategic
Registration, Ltd. ประเทศสหรัฐอเมริกา

การที่บริษัทฯได้รับการรับรองระบบการจัดการด้านคุณภาพและการจัดการด้านสิ่งแวดล้อมจากสถาบันที่มีชื่อเสียงและได้มาตรฐานสากล
ย่อมเป็นสิ่งยืนยันในความมุ่งมั่นด้านคุณภาพของสินค้า ความรับผิดชอบต่อสังคม
และยังช่วยเสริมโอกาสทางธุรกิจให้แก่บริษัทอีกด้วย

บริษัท กู๊ดเยียร์ (ประเทศไทย) จำกัด (มหาชน)
มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
โดยวัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ บริษัท
กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา และบริษัท กู๊ดเยียร์อินเตอร์เนชั่นแนล
คอร์ปอร์เรชั่น เทสต์เซ็นเตอร์ ประเทศลักเซมเบอร์ก ก่อนที่จะนำมาใช้ในการผลิต

วัตถุดิบหลักที่สำคัญในการผลิตได้แก่ ยางธรรมชาติ (Natural Rubber) ยางสังเคราะห์
(Synthetic Rubber) เส้นใยสังเคราะห์ (Nylon Fabric) สารเคมีต่าง ๆ น้ำมันผสมยาง
ผงคาร์บอนด์แบล็ค (Carbon Black) เส้นใยเหล็กไฮเทนไซล์ (Steel Cord) เส้นลวดขอบยาง
(Bead Wire) ฯลฯ

บริษัทมีนโยบายในการจัดหาวัตถุดิบทุกชนิด โดยพิจารณาจากคุณภาพ ราคาและผู้ผลิตเป็นหลัก

ในปี 2549 บริษัทฯมีสัดส่วนการจัดหาวัตถุดิบ โดยแยกชนิดและการจัดหาดังต่อไปนี้

  ------------------------------------------- ---------------------------
  ชนิดวัตถุดิบ                                    สัดส่วนต่อมูลค่าวัตถุดิบรวม

  ยางธรรมชาติ                                  25%

  เส้นใยสังเคราะห์                               26%

  สารเคมี/น้ำมันผสมยาง                           4%

  ยางสังเคราะห์                                 4%

  ผงคาร์บอนด์แบล็ค                               10%

  สัดส่วนการซื้อวัตถุดิบในประเทศ                     69%

  ยางสังเคราะห์                                 14%

  เส้นลวดโครงยาง                               5%

  สารเคมี/น้ำมันผสมยาง                           8%

  เส้นลวดขอบยางและอื่น ๆ                         4%

  สัดส่วนการซื้อวัตถุดิบจากต่างประเทศรวม              31%

  รวมสัดส่วนการซื้อวัตถุดิบ                          100.0%
  ------------------------------------------- ---------------------------

รายชื่อบริษัทที่จำหน่ายวัตถุดิบในประเทศ

ชนิดวัตถุดิบ บริษัทที่จำหน่าย

ยางธรรมชาติ TECK BEE HANG CO.

EQ RUBBER CO., LTD

THAITECH RUBBER CORPORATION LIMITED

VON BUNDIT CO.,

THAI HUA RUBBER CO.

SRI TRANG AGRO INDUSTRY PUBLIC CO., LTD.

THAIMAC STR CO., LTD.

ยางสังเคราะห์ BST ELASTOMER CO., LTD.

THAI SYNTHETIC RUBBER CO., LTD.

DOW CHEMICAL THAILAND LTD.

CHEMICAL INNOVATION CO., LTD.

เส้นใยสังเคราะห์ THAI BRANTA MULIA CO., LTD.

รายชื่อบริษัทที่จำหน่ายวัตถุดิบในประเทศ (ต่อ)

น้ำมันผสมยาง ESSO (THAILAND) PUBLIC CO., LTD

H & R GSP CO., LTD. (BP OIL)

EXXON MOBIL CHEMICAL (THAILAND) LTD.

THE SHELL CO., OF THAILAND LTD

THAI TRADING OIL (1990) CO., LTD.

PSP SPECIALTY CO., LTD.

UNION PETROCHEMICAL PUBLIC CO., LTD.

ผงคาร์บอนด์แบล็ค THAI CARBON BLACK PUBLIC CO.. LTD.

CONNELL BROS. CO.

สารเคมี BARBE (THAILAND) LTD.

BEHN MEYER CHEMICAL (T) CO., LTD.

ORIENTAL SIAM (1978) CO., LTD

SUNNY WORLD (1989) CO., LTD

UNIVENTURES PUBLIC CO., LTD

UTIDS CHEMICAL INDUSTRIES CO., LTD

CONNELL BROS. CO.

COSAN (THAILAND) CO., LTD.

RELIANCE TECHNOCHEM CO., LTD.

รายชื่อบริษัทที่จำหน่ายวัตถุดิบต่างประเทศ

ชนิดวัตถุดิบ บริษัทที่จำหน่าย ประเทศ

ยางสังเคราะห์ GOODYEAR TIRE & RUBBER CO. สหรัฐอเมริกา

POLIMERI EUROPA LTD. อังกฤษ

POLIMERI EUROPA SPA อิตาลี

EXXON สหรัฐอเมริกา

RUBBER RESOURCES BV. เนเธอร์แลนด์

TARIK AL-ZAHID RUBBER ซาอุอารเบีย

NANTONG HUULI RUBBER CO., LTD. จีน

EDGE RUBBER สหรัฐเมริกา

ผงคาร์บอนด์แบล็ค COLUMBIAN CHEMICAL CO.,LTD. สหรัฐอเมริกา

สารเคมี MELAMIN D.D. KOCEV JE สโลวาเนีย

รายชื่อบริษัทที่จำหน่ายวัตถุดิบต่างประเทศ (ต่อ)

ชนิดวัตถุดิบ บริษัทที่จำหน่าย ประเทศ

สารเคมี DEGUSSA เยอรมัน

FLEXSYS NV. เบลเยี่ยม LANXESS N.V. เบลเยี่ยม

SHANDONG SHANXIAN CHEMICAL CO., LTD. จีน

ZHAOYUAN JINSHENG จีน

DALIAN SB TRADING CO., LTD. จีน

JIANGSU HUALIN CHEMICAL CO., LTD. จีน

NANJING SHUGUANG SILANE CHEMICAL จีน

HONEYWELL SPECIALLY WAX & ADDITIVE สหรัฐอเมริกา

SASOL WAX GMBH เยอรมัน

PARAMELT SPECIALITY จีน

MLPC INTERNATIONAL ฝรั่งเศล

  OMG AMERICAS, INC. สหรัฐอเมริกา

  RHODIA SILICES ฝรั่งเศส

  RHODIA SILICA KOREA เกาหลีใต้

  SI GROUP SOUTH AFRICA แอฟริกา

  CHINA PETROCHEMICAL INT'L จีน

  ACIDCHEM INTERNATIONAL มาเลเซีย

  INDSPEC CHEMICAL สหรัฐอเมริกา

  OG CORPORATION อินเดีย

  CHANGZHOU CHANG-HONG CHEMICAL จีน

  GODREJ INDUSTRIES อินเดีย INEOS PARAFORM GMBH เยอรมัน

น้ำมันผสมยาง AKZO NOBEL INK & ADHESIVEI RESINS นิวซีแลนด์

เส้นลวดขอบยาง KISWIRE LTD. เกาหลีใต้

KISWIRE CORD SDN BHD มาเลเซีย

RAJRATANA GLOBAL อินเดีย

เส้นลวดโครงยาง KISWIRE SDN BHD มาเลเซีย

PT.BEKAERT อินโดนีเซีย

TREFIL ARBED KISWIRE LTD. เกาหลีใต้

GOODYEAR SOUTH ASIA TYRES อินเดีย

ผลกระทบต่อสิ่งแวดล้อม

บริษัทฯมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในย่านรังสิต
จังหวัดปทุมธานีซึ่งเป็นย่านที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
วัตถุดิบหลักที่ใช้ในการผลิต คือ ยางธรรมชาติ ยางสังเคราะห์ ผงถ่านคาร์บอนด์
ผ้าใบที่ใช้ในอุตสาหกรรมยาง สารเคมี เส้นลวดสำหรับการสร้างขอบวงล้อและเข็มขัดรัดหน้ายาง

ในส่วนของสภาวะสิ่งแวดล้อม
การดำเนินงานของโรงงานอยู่ภายใต้การควบคุมดูแลของสำนักงานอุตสาหกรรมจังหวัด
และกรมโรงงานอุตสาหกรรม
โดยทางบริษัทฯได้ปฏิบัติตามข้อกำหนดของกฎหมายอย่างเคร่งครัดเสมอมา
และไม่เคยมีประวัติการฝ่าฝืนหรือการกระทำความผิดเกี่ยวกับสิ่งแวดล้อมแต่อย่างใด
ทางบริษัทมีการแต่งตั้งเจ้าหน้าที่ของบริษัทฯเพื่อดูแลและรับผิดชอบด้านสิ่งแวดล้อม
และการปฏิบัติตามกฎหมายสิ่งแวดล้อมโดยตรง
อีกทั้งมีนโยบายและระบบควบคุมมิให้มีผลกระทบต่อสิ่งแวดล้อมที่ชัดเจน
เพื่อดูแลให้เป็นสถานประกอบการที่ถูกสุขอนามัย
ไม่มีผลกระทบต่อสุขภาพและสิ่งแวดล้อมทั้งในโรงงานและชุมชนใกล้เคียง

การควบคุมผลกระทบของกระบวนการผลิตต่อสิ่งแวดล้อม ทางบริษัทฯได้มีการใช้ระบบเก็บรวบรวมฝุ่น
(Dust Collector) ไว้ตามบริเวณซึ่งก่อให้เกิดฝุ่นละออง
โดยการมีรวบรวมและกำจัดโดยเครื่องจักร เพื่อมิให้ฟุ้งกระจายไปสู่บรรยากาศโดยรอบ
และฝุ่นที่ถูกเก็บในระบบเก็บรวบรวมฝุ่นจะถูกส่งไปกำจัดโดยมีผู้ดูแลให้เป็นไปตามที่กฎหมายกำหนด
ส่วนของเสียจากการกระบวนการผลิตนั้น ทางบริษัทฯได้มีการควบคุม ตรวจสอบ
และกำจัดตามมาตรฐานทุกขั้นตอน โดยจะมีการประเมินผลทุกขั้นตอนอย่างใกล้ชิด
เพื่อให้การกำจัดเป็นไปตามประกาศของกระทรวงอุตสาหกรรม ฉบับที่ 1 ปี 2541 และฉบับที่ 6 ปี
2540 เรื่อง การกำจัดสิ่งปฏิกูลหรือวัสดุที่ไม่ใช้แล้ว
โดยทั้งนี้อยู่ภายใต้การดูแลของสำนักงานเทคโนโลยีสิ่งแวดล้อมโรงงาน กรมโรงงานอุตสาหกรรม

ทั้งนี้ในปี 2546 บริษัทฯได้รับการรับรองการจัดการระบบด้านสิ่งแวดล้อม (ISO 14001) จาก
Lloyd’s Register Quality Assurance ประเทศออสเตรเลีย
ซึ่งเป็นสิ่งที่ยืนยันในความรับผิดชอบด้านสิ่งแวดล้อมของบริษัทได้เป็นอย่างดี
และรางวัลสถานประกอบการดีเด่นด้านการบริหารความปลอดภัย
อาชีวอนามัยและสภาพแวดล้อมในการทำงาน ติดต่อกันเป็นปีที่ 8
ซึ่งแสดงถึงความมุ่งมั่นของบริษัทที่จะบริหารองค์กรให้เป็นสถานประกอบการที่มีความปลอดภัยถูกสุขอาชีวอนามัย
และไม่ส่งผลกระทบหรือก่อให้เกิดมลภาวะต่อสิ่งแวดล้อมของชุมชน

3.4 งานที่ยังไม่ได้ส่งมอบ

  - ไม่มี -